La Casa Municipal de Cultura acull una obra de teatre de consciència social sobre l'assetjament escolar
09 de desembre 2020

La Delegació de Cultura de l'Ajuntament de Sagunt ha programat Bullying 3.0 una història diferent, una obra de teatre de consciència social. A càrrec de T.i.T Taller i Teatre, tindrà lloc esta peça sobre l'assetjament escolar a través de l'àmbit cultural, dissabte que ve 12 de desembre, a les 19 hores, a la Casa Municipal de Cultura.

  

Es tracta d'un espectacle únic que posa en valor la música, l'escultura i la pintura, dirigit a jóvens i públic familiar. Els actors compartixen protagonisme amb les inconfusibles escultures d'un dels artistes valencians contemporanis més reconeguts, Miquel Navarro, Premi Nacional de les Arts Plàstiques.

  

Basada en fets reals, esta peça teatral és un recorregut per les ments de dos adolescents en una sola història. Un canvi brusc en la vida de la protagonista la submergix en una espiral que mai haguera imaginat i menys desitjat, arribant al límit de la seua existència.

  

L'entrada és gratuïta però han de reservar-se els seients a través de [Servientradas​](https://www.servientradas.com/espectaculo/AYUNTAMIENTO_DE_SAGUNTO/6/bullying-30-una-historia-diferent.html).

  

El grup T.i.T Taller i Teatre va nàixer fa quatre anys amb la missió de generar consciència social a través del teatre i de crear futurs potencials consumidors de les arts a través de les seues creacions. Cadascun dels membres que compon l'equip compta amb més de 30 anys d'experiència en l'àmbit creatiu artístic-tècnic i s'envolten dels millors professionals de les arts en cada segment i per a cada necessitat. El seu treball se centra a generar propostes innovadores, així com posades en escena que assumixen riscos i promouen una reflexió sensible sobre temàtica candent per a la consciència social.

  

![](/media/fanmrbt1/93cartell-bullying-a3.jpg)  
  
  

  

*   [](http://www.facebook.com/sharer.php?u=https://aytosagunto.es/va/actualitat/la-casa-municipal-de-cultura-acull-una-obra-de-teatre-de-consciencia-social-sobre-l-assetjament-escolar/ "Facebook")
*   [](http://twitter.com/share?url=https://aytosagunto.es/va/actualitat/la-casa-municipal-de-cultura-acull-una-obra-de-teatre-de-consciencia-social-sobre-l-assetjament-escolar/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-casa-municipal-de-cultura-acull-una-obra-de-teatre-de-consciencia-social-sobre-l-assetjament-escolar/ "Linked In")
*   [](mailto:?body=https://aytosagunto.es/va/actualitat/la-casa-municipal-de-cultura-acull-una-obra-de-teatre-de-consciencia-social-sobre-l-assetjament-escolar/)